
REFERAT
Privind participarea Consiliului Local în calitate de sustinator financiar al proiectului „Timisoara Citeste Timisoara”, organizat de Fundatia A Treia Europa 
Fundatia A Treia Europa a  depus solicitarea nr. SC2006- 000516/ 12.01.06 privind

sustinerea financiara al proiectului „Timisoara Citeste Timisoara”,  in perioada mai - iunie 2006. 
              Proiectul vizează atragerea unui număr cât mai mare de potenţiali cititori, sensibilizarea unui public cât mai larg faţă de actul lecturii, redescoperirea importanţei sale în epoca televiziunii şi a internetului, în care cititul riscă să devină ocupaţie marginală, iar cartea – obiect de muzeu. Pentru aceasta, intenţionăm organizarea unei campanii inedite, cu mijloace neconvenţionale şi folosind deopotrivă spaţii uzuale şi alternative. 

În centrul campaniei de promovare a lecturii – care devine astfel şi o campanie de promovare a valorilor literare locale – se află scriitorii timişoreni. În spaţiile de afişaj public din oraş, precum şi în alte locuri cu vizibilitate mare vor fi plasate afişe şi autocolante conţinând extrase din operele scriitorilor timişoreni care tematizează Timişoara . În acelaşi timp, cele două pieţe centrale ale oraşului şi străzile din perimetrul zero vor fi împânzite de panouri mobile, reprezentând un număr de 15 scriitori timişoreni, în mărime naturală. Prezenţa acestora va fi însoţită de distribuirea de tricouri tematice, precum şi de fluturaşi care vor conţine, de asemenea, fragmente din operele timişorenilor.

           Propunem, în conformitate cu prevederile art.38, lit. (d) şi (p) şi art. 46 din legea nr.215/ 2001 privind administraţia publică locală, precum şi în conformitate cu OUG nr. 45/2003 privind Finanţele publice locale, sprijinirea acestei manifestări cu suma de

7.500 RON, din cap.67.02. „Cultură, recreere şi religie” (67.02.50 Altele ).
Detalii referitoare la această manifestare se află în materialul anexat.  
Proiectul are acordul Comisiei de cultură, învăţământ, turism, sport şi culte din cadrul Consiliului Local si a fost inclus în programul de proiecte finantate de la bugetul local in 2006.   

